આ વાત કહેવાઈ ગયા પછી સ્વામીજી સ્વયં કહે છે કે આ સમયે મારે આ વાત કહેવી ન હતી, પરંતુ હે મારા દેશવાસીઓ, તમે લોકોએ મારા દિલમાંથી આ વાત કઢાવી લીધી. ત્રણ વર્ષ સુધી હું મૌન રહ્યો, પરંતુ આજે સ્વયં ઉજાગર થઈ ગયું. મેં ધર્મ સભામાં અનેક થિયોસોફિસ્ટોને જોયા. મેં તેમની સાથે વાત કરવાની, હળવા-મળવાની કોશિશ કરી, તેમનામાંના દરેકે મારા પ્રત્યે એવી ઉપેક્ષાની નજરે જોયું, તે મને આજે પણ યાદ છે. તેમની એ ઉપેક્ષાપૂર્ણ નજર જાણે કહી રહી હતી – ‘આ એક ક્ષુદ્ર કીડો!’ આ કમબખ્ત, દેવતાઓ વચ્ચે કેવી રીતે ઘૂસી આવ્યો?’